Uttrykket ble utmyntet av den britiske journalist Claud Cockburn i den kommunistiske avis «The Week». Cliveden er et herskapshus ved Taplow vest for London, landstedet til Lady Astor, og der møttes gjerne kretsen. Til gruppen hørte foruten Neville Chamberlain også Lord Halifax, Samuel Hoare, John Simon, Kingsley Wood, Philip Kerr, Robert Brand, Tom Jones, Ernest Brown, Lady Astor og Geoffrey Dawson, sjefredaktøren for The Times.